stanford-oval/wikipedia huggingface dataset:
กีฬามหาวิทยาลัยเทคโนโลยีราชมงคลแห่งประเทศไทย
ประวัติกีฬาราชมงคล

กีฬาสถาบันเทคโนโลยีราชมงคล ได้เริ่มต้นเมื่อปีการศึกษา 2523 ซึ่งขณะนั้นยังใช้ชื่อ วิทยาลัยเทคโนโลยีอาชีวศึกษา โดยเริ่มจากแนวความคิดของกลุ่มภาคตะวันออกเฉียงเหนือ 4 แห่ง คือ วิทยาเขตภาคตะวันออกเฉียงเหนือ วิทยาเขตขอนแก่น วิทยาเขตกาฬสินธุ์ วิทยาเขตสุรินทร์ ได้จัดให้มีการแข่งขันกีฬา เพื่อเป็นการเชื่อมความสามัคคีระหว่างครู อาจารย์ และนักศึกษา โดยมีวิทยาเขตภาคตะวันออกเฉียงเหนือ เป็นเจ้าภาพจัดการแข่งขันกีฬา 7 ประเภทคือ ฟุตบอล บาสเกตบอล วอลเลย์บอล เซปักตะกร้อ แบดมินตัน เทเบิลเทนนิส และกรีฑา
อธิการบดีในขณะนั้น ได้ให้นโยบายและสนับสนุนให้สถานศึกษาในสังกัด จัดให้มีการแข่งขันกีฬาระหว่างวิทยาเขต โดยแบ่งตามสภาพภูมิศาสตร์ เพื่อส่งเสริมให้ครูอาจารย์ นักศึกษาได้มีโอกาสพบปะรู้จักกัน เสริมสร้างความสามัคคี มีสุขภาพ พลานามัยสมบูรณ์ พัฒนาความสามารถทางด้านกีฬา ตลอดจนพัฒนาทางด้านร่างกาย จิตใจ อารมณ์ และสังคม โดยแบ่งกลุ่มดังนี้
กลุ่มวิทยาเขตภาคเหนือ มี 5 วิทยาเขตคือ วิทยาเขตภาคพายัพ วิทยาเขตตาก วิทยาเขตลำปาง วิทยาเขตน่าน และวิทยาเขตพิษณุโลก
กลุ่มภาคตะวันออกเฉียงเหนือ มี 4 วิทยาเขต คือ วิทยาเขตภาคตะวันออกเฉียงเหนือ วิทยาเขตขอนแก่น วิทยาเขตสุรินทร์ และวิทยาเขตกาฬสินธุ์
กลุ่มภาคใต้ มี 2 วิทยาเขต คือ วิทยาเขตภาคใต้และวิทยาเขตนครศรีธรรมราช
กลุ่มภาคกลาง มี 16 วิทยาเขต คือ วิทยาเขตเทคนิคกรุงเทพ วิทยาเขตพระนครเหนือ วิทยาเขตนนทบุรี วิทยาเขตพณิชยการพระนคร วิทยาเขตพระนครใต้ วิทยาเขตโชติเวช วิทยาเขตชุมพรเขตอุดมศักดิ์ วิทยาเขตบพิตรพิมุขมหาเมฆ วิทยาเขตบพิตรพิมุขจักรวรรดิ วิทยาเขตพระนครศรีอยุธยาวาสุกรี วิทยาเขตพระนครศรีอยุธยาหันตรา วิทยาเขตปทุมธานี วิทยาเขตจันทบุรี วิทยาเขตเพาะช่าง วิทยาเขตจักรพงษภูวนารถ และวิทยาเขตอุเทนถวาย
กีฬาวิทยาเขตกลุ่มภาค

กีฬาวิทยาเขตกลุ่มภาค ครั้งที่ 1
กลุ่มภาคกลาง จัดการแข่งขันระหว่างวันที่ 9 พฤศจิกายน 2524 ถึงวันที่ 24 มกราคม 2525 โดยมีศาสตราจารย์สวาสดิ์ ไชยคุนา อธิการบดี เป็นประธานในพิธีเปิดและปิดการแข่งขัน ณ สนามกีฬาจุฬาลงกรณ์มหาวิทยาลัย มีการแข่งขันกีฬา 7 ประเภท คือ ฟุตบอล บาสเกตบอล วอลเลย์บอล เซปักตะกร้อ แบดมินตัน เทเบิลเทนนิส และกรีฑา
กลุ่มภาคเหนือ วิทยาเขตภาคพายัพ เป็นเจ้าภาพ แข่งขันระหว่างวันที่ 10-12 ธันวาคม 2524
กลุ่มภาคตะวันออกเฉียงเหนือ วิทยาเขตกาฬสินธุ์ เป็นเจ้าภาพ แข่งขันระหว่างวันที่ 18-19 ธันวาคม 2524
กลุ่มภาคใต้ วิทยาเขตภาคใต้ เป็นเจ้าภาพ
กีฬาวิทยาเขตกลุ่มภาค ครั้งที่ 2
กลุ่มภาคกลาง วิทยาเขตเทคนิคกรุงเทพ เป็นเจ้าภาพจัดการแข่งขันระหว่างวันที่ 11 กันยายน 2525 ถึง 24 มกราคม 2526 พิธีเปิดและปิดการแข่งขัน ณ สนามศูนย์เยาวชนกรุงเทพมหานคร มีกีฬาแข่งขัน 7 ประเภท (เหมือนครั้งที่ 1)
กลุ่มภาคเหนือ วิทยาเขตตาก เป็นเจ้าภาพ แข่งขันระหว่างวันที่ 2-4 ธันวาคม 2525
กลุ่มภาคตะวันออกเฉียงเหนือ วิทยาเขตขอนแก่นเป็นเจ้าภาพแข่งขันระหว่างวันที่ 6-7 ธันวาคม 2525
กลุ่มภาคใต้ วิทยาเขตนครศรีธรรมราชเป็นเจ้าภาพ
กีฬาวิทยาเขตกลุ่มภาค ครั้งที่ 3
กลุ่มภาคกลาง วิทยาเขตพณิชยการพระนครเป็นเจ้าภาพจัดการแข่งขันระหว่างวันที่ 27 สิงหาคม ถึง 13 กันยายน 2526
กลุ่มภาคตะวันออกเฉียงเหนือ วิทยาเขตสุรินทร์เป็นเจ้าภาพ แข่งขันระหว่างวันที่ 24-26 พฤศจิกายน 2542
กลุ่มภาคใต้ วิทยาเขตภาคใต้เป็นเจ้าภาพ
กีฬาวิทยาลัยเทคโนโลยีและอาชีวศึกษา

จากการจัดการแข่งขันกีฬากลุ่มภาคต่าง ๆ ได้ดำเนินมาด้วยดีเป็นปีที่ 3 และได้ผลสมความมุ่งหมาย และวัตถุประสงค์ทางสถาบันฯ จึงพิจารณาเห็นควรให้มีการแข่งขันกีฬาชิงชนะเลิศสถาบันฯ โดยนำนักกีฬาทีมชนะเลิศในกีฬาแต่ละประเภทต่าง ๆ ของแต่ละภาค เป็นตัวแทนมาร่วมการแข่งขันที่กรุงเทพมหานคร นับตั้งแต่นั้นเป็นต้นมา
กีฬาวิทยาลัยเทคโนโลยีและอาชีวศึกษา ครั้งที่ 1 ประจำปีการศึกษา 2526 จัดการแข่งขันระหว่างวันที่ 26-28 มกราคม 2527 ณ สนามกีฬาแห่งชาติ กรมพลศึกษา มีการแข่งขันกีฬา 6 ประเภทคือ ฟุตบอล วอลเลย์บอล บาสเกตบอล เซปักตะกร้อ เทเบิลเทนนิส และกรีฑา
กีฬาวิทยาลัยเทคโนโลยีและอาชีวศึกษา ครั้งที่ 2 ประจำปีการศึกษา 2527 จัดการแข่งขันระหว่างวันที่ 13-15 กุมภาพันธ์ 2528 ณ สนามกีฬาศูนย์เยาวชนกรุงเทพมหานคร มีกีฬา 8 ประเภท คือ ฟุตบอล วอลเลย์บอล บาสเกตบอล เซปักตะกร้อ เทเบิลเทนนิส กรีฑา โดยเพิ่มกีฬาแบดมินตัน และเทนนิส
กีฬาวิทยาลัยเทคโนโลยีและอาชีวศึกษา ครั้งที่ 3 ประจำปีการศึกษา 2528 จัดการแข่งขันระหว่างวันที่ 1-3 กุมภาพันธ์ 2529 ณ สนามกีฬาศูนย์เยาวชนกรุงเทพมหานคร มีกีฬา 8 ประเภท เหมือนครั้งที่ 2 โดยในปีการศึกษานี้ตัวแทนนักกีฬาในระดับปริญญาตรีได้เริ่มเข้าร่วมการแข่งขันกีฬาเป็น ปีแรกและได้เริ่มเข้าร่วมต่อเนื่องมาทุกปี
กีฬาวิทยาลัยเทคโนโลยีและอาชีวศึกษา ครั้งที่ 4 ประจำปีการศึกษา 2529 จัดการแข่งขันระหว่างวันที่ 21-24 มกราคม 2530 ณ สนามกีฬาศูนย์เยาวชนกรุงเทพมหานคร มีกีฬา 8 ประเภท เหมือนเดิม
กีฬาวิทยาลัยเทคโนโลยีและอาชีวศึกษา ครั้งที่ 5 ประจำปีการศึกษา 2530 จัดการแข่งขันระหว่างวันที่ 21-24 มกราคม 2531 ณ สนามกีฬาศูนย์เยาวชนกรุงเทพมหานคร มีกีฬา 9 ประเภท โดยเพิ่มกีฬาเปตอง
มหาวิทยาลัยเทคโนโลยีราชมงคลที่เข้าร่วมการแข่งขัน

กีฬามหาวิทยาลัยเทคโนโลยีราชมงคลแห่งประเทศมีมหาวิทยาลัยเข้าร่วมทั้ง 9 มหาวิทยาลัย ดังนี้
มหาวิทยาลัยเทคโนโลยีราชมงคลอีสาน
มหาวิทยาลัยเทคโนโลยีราชมงคลธัญบุรี
มหาวิทยาลัยเทคโนโลยีราชมงคลล้านนา
มหาวิทยาลัยเทคโนโลยีราชมงคลตะวันออก
มหาวิทยาลัยเทคโนโลยีราชมงคลศรีวิชัย
มหาวิทยาลัยเทคโนโลยีราชมงคลพระนคร
มหาวิทยาลัยเทคโนโลยีราชมงคลสุวรรณภูมิ
มหาวิทยาลัยเทคโนโลยีราชมงคลกรุงเทพ
มหาวิทยาลัยเทคโนโลยีราชมงคลรัตนโกสินทร์
รายชื่อมหาวิทยาลัยที่ได้ครองถ้วยพระราชทาน

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานถ้วยรางวัลให้แก่มหาวิทยาลัยเทคโนโลยีราชมงคลที่ได้รับเหรียญทองสูงสุด ซึ่งมีมหาวิทยาลัยที่ได้ครองถ้วยพระราชทาน ดังนี้
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
| ครั้งที่ | ปีการศึกษา | เจ้าภาพ | มหาวิทยาลัยที่ได้ครองถ้วย | หมายเหตุ |  |  |  |
| 23 | 2549 | มทร.ธัญบุรี | มทร.ล้านนา |  |  |  |  |
| 24 | 2550 | มทร.กรุงเทพ | มทร.ล้านนา |  |  |  |  |
| 25 | 2551 | มทร.ล้านนา | มทร.ล้านนา |  |  |  |  |
| 26 | 2552 | มทร.รัตนโกสินทร์ | มทร.อีสาน | (เปลี่ยนมาใช้ระบบการคิดคะแนน) |  |  |  |
| 27 | 2553 | มทร.ตะวันออก | มทร.ธัญบุรี |  |  |  |  |
| 28 | 2554 | มทร.ศรีวิชัย | มทร.ล้านนา |  |  |  |  |
| 29 | 2555 | มทร.ธัญบุรี | มทร.ล้านนา |  |  |  |  |
| 30 | 2556 | มทร.อีสาน | มทร.ล้านนา |  |  |  |  |
| 31 | 2557 | มทร.พระนคร | มทร.ล้านนา |  |  |  |  |
| 32 | 2558 | มทร.สุวรรณภูมิ | มทร.สุวรรณภูมิ |  |  |  |  |
| 33 | 2559 | มทร.กรุงเทพ | มทร.พระนคร |  |  |  |  |
| 34 | 2560 | มทร.ล้านนา | มทร.พระนคร |  |  |  |  |
| 35 | 2561 | มทร.รัตนโกสินทร์ | มทร.รัตนโกสินทร์ |  |  |  |  |
| 36 | 2562 | มทร.ตะวันออก | มทร.รัตนโกสินทร์ |  |  |  |  |
| 37 | 2565 | มทร.ศรีวิชัย | มทร.ธัญบุรี |  |  |  |  |
| 38 | 2566 | มทร.ธัญบุรี | มทร.ธัญบุรี |  |  |  |  |
| 39 | 2567 | มทร.อีสาน | มทร.ธัญบุรี |  |  |  |  |
| 40 | 2568 | มทร.พระนคร |  |  |  |  |  |
"ถ้วยพระราชทานสมเด็จพระเทพรัตนราชสุดาฯ สยามบรมราชกุมารี"
สัญลักษณ์การแข่ง "ราชมงคลเกมส์ 26"
ตราสัญลักษณ์การแข่งขันศรีวิชัยเกมส์
ตราสัญลักษณ์การแข่งขันธัญบุรีเกมส์ 38
ตราสัญลักษณ์การแข่งขันอีสานเกมส์ 39
โนดะ (จังหวัดอิวาเตะ)

| โนดะ 野田村 |
| --- | --- |
หมู่บ้าน
ศูนย์กลางหมู่บ้านโนดะ มองจากศาลเจ้าอาตาโงะ (31 พฤษภาคม ค.ศ. 2013)
   ธง ตรา
ที่ตั้งของโนดะ (เน้นสีเขียว) ในจังหวัดอิวาเตะ
โนดะที่ตั้งในประเทศญี่ปุ่น
พิกัด: 40°06′37.1″N 141°49′3.7″E﻿ / ﻿40.110306°N 141.817694°E﻿ / 40.110306; 141.817694
ประเทศ:  ญี่ปุ่น
ภูมิภาค: โทโฮกุ
จังหวัด:  อิวาเตะ
อำเภอ: คูโนเฮะ
การปกครอง
 • ประเภท: เทศบาลหมู่บ้าน
พื้นที่
 • ทั้งหมด: 80.80 ตร.กม. (31.20 ตร.ไมล์)
ประชากร (1 กุมภาพันธ์ ค.ศ. 2025)
 • ทั้งหมด: 3,628 คน
 • ความหนาแน่น: 44.9 คน/ตร.กม. (116 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 03503-3
โทรศัพท์: 0194-78-2111
ที่อยู่ศาลาว่าการ: 14 ได-20-จิวาริ โนดะ หมู่บ้านโนดะ อำเภอคูโนเฮะ จังหวัดอิวาเตะ 028-8201
เว็บไซต์: www.vill.noda.iwate.jp
โนดะ (ญี่ปุ่น: 野田村; โรมาจิ: Noda-mura) เป็นหมู่บ้านที่ตั้งอยู่ในอำเภอคูโนเฮะ ทางตะวันออกเฉียงเหนือของจังหวัดอิวาเตะ ประเทศญี่ปุ่น มีขนาดพื้นที่ทั้งหมด 80.80 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 3,628 คน มีความหนาแน่นของประชากร 44.9 คนต่อตารางกิโลเมตร
ภูมิศาสตร์

หมู่บ้านโนดะตั้งอยู่ทางตะวันออกเฉียงเหนือจังหวัดอิวาเตะ โดยมีมหาสมุทรแปซิฟิกอยู่ทางทิศตะวันออก พื้นที่ส่วนตะวันตกของหมู่บ้านเป็นเทือกเขาคิตากามิ ส่วนหนึ่งของแนวชายฝั่งของหมู่บ้านโนดะอยู่ภายในเขตอุทยานแห่งชาติซันริกุฟุกโก
ภูมิศาสตร์ > เทศบาลข้างเคียง

จังหวัดอิวาเตะ
หมู่บ้านฟูได
เมืองอิวาอิซูมิ
นครคูจิ
ภูมิศาสตร์ > ภูมิอากาศ

หมู่บ้านโนดะมีภูมิอากาศแบบอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน Cfb) มีลักษณะเด่นคือฤดูร้อนที่อบอุ่นและฤดูหนาวที่หนาวเย็นมีหิมะตกหนัก อุณหภูมิเฉลี่ยทั้งปีของโนดะอยู่ที่ 8.7 °C ปริมาณน้ำฝนเฉลี่ยทั้งปีอยู่ที่ 1,273 มิลลิเมตร โดยเดือนกันยายนเป็นเดือนที่มีฝนตกชุกที่สุด และเดือนกุมภาพันธ์เป็นเดือนที่แห้งแล้งที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 21.4 °C และต่ำสุดในเดือนมกราคมอยู่ที่ประมาณ −2.9 °C
สถิติประชากร

ตามข้อมูลสำมะโนประชากรของญี่ปุ่น ประชากรของโนดะมีจำนวนสูงสุดในราว ค.ศ. 1960 และลดลงอย่างต่อเนื่องตลอด 60 ปีที่ผ่านมา
| ปี | ประชากร | ±% |
| --- | --- | --- |
|  1920  | 3,394 | —     |
|  1930  | 3,893 | +14.7% |
|  1940  | 4,301 | +10.5% |
|  1950  | 5,476 | +27.3% |
|  1960  | 5,935 | +8.4% |
|  1970  | 5,863 | −1.2% |
|  1980  | 5,304 | −9.5% |
|  1990  | 5,285 | −0.4% |
|  2000  | 5,195 | −1.7% |
|  2010  | 4,632 | −10.8% |
|  2020  | 3,936 | −15.0% |
ประวัติศาสตร์

พื้นที่ที่เป็นหมู่บ้านโนดะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ ซึ่งมีตระกูลนัมบุปกครองมาตั้งแต่ยุคมูโรมาจิ และเป็นส่วนหนึ่งของอาณาเขตศักดินาฮาจิโนเฮะ ภายใต้รัฐบาลโชกุนโทกูงาวะในยุคเอโดะ
ในช่วงต้นยุคเมจิ เมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านโนดะขึ้นภายในอำเภอคิตากูโนเฮะ พื้นที่ดังกล่าวได้รับผลกระทบจากคลื่นสึนามิที่เกิดจากแผ่นดินไหวซันริกุใน ค.ศ. 1896 ซึ่งทำให้ชาวบ้านเสียชีวิต 261 รายและบ้านเรือนพังเสียหาย 411 หลัง อำเภอคิตากูโนเฮะและอำเภอมินามิกูโนเฮะได้ยุบรวมกันเป็นอำเภอคูโนเฮะเมื่อวันที่ 1 เมษายน ค.ศ. 1897 หมู่บ้านโนดะได้รับผลกระทบจากคลื่นสึนามิอีกครั้งจากแผ่นดินไหวซันริกุใน ค.ศ. 1933 ซึ่งทำให้มีผู้เสียชีวิต 7 รายและบ้านเรือนพังเสียหาย 58 หลัง และใน ค.ศ. 2011 ได้เกิดแผ่นดินไหวและคลื่นสึนามิในโทโฮกุ ซึ่งสร้างความเสียหายอย่างกว้างขวาง
การเมืองการปกครอง

หมู่บ้านโนดะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาหมู่บ้านเป็นสภานิติบัญญัติระบบสภาเดียวที่มีสมาชิก 8 คน ในแง่ของการเมืองระดับจังหวัด หมู่บ้านโนดะและนครคูจิที่อยู่ใกล้เคียงรวมกันเป็นเขตเลือกตั้งที่ให้สมาชิกสภาจังหวัดอิวาเตะจำนวน 2 ที่นั่ง และในแง่ของการเมืองระดับชาติ หมู่บ้านโนดะเป็นส่วนหนึ่งของเขตเลือกตั้งที่ 2 จังหวัดอิวาเตะ ในการเลือกตั้งสมาชิกสภาผู้แทนราษฎร ซึ่งเป็นสภาล่างในรัฐสภาญี่ปุ่น
เศรษฐกิจ

เศรษฐกิจในท้องถิ่นส่วนใหญ่ขึ้นอยู่กับการประมงเชิงพาณิชย์และส่วนน้อยจะเป็นภาคการเกษตร พื้นที่แห่งนี้เคยขึ้นชื่อเรื่องการผลิตเกลือ
การศึกษา

หมู่บ้านโนดะมีโรงเรียนประถมศึกษา 1 แห่งและโรงเรียนมัธยมศึกษาตอนต้น 1 แห่งที่ดำเนินการโดยเทศบาลหมู่บ้านโนดะ และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดอิวาเตะ
การขนส่ง > รถไฟ

รถไฟซันริกุ: สายไรอาซุ (Rias Line)
สถานี: โนดะทามางาวะ – โทฟูงาอูระไคงัง – ริกูจูโนดะ
การขนส่ง > ทางหลวง

ทางหลวงแผ่นดินหมายเลข 45
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โนดะ (จังหวัดอิวาเตะ)
เว็บไซต์ทางการของหมู่บ้านโนดะ (ในภาษาญี่ปุ่น)
ศูนย์ข้อมูลการท่องเที่ยวหมู่บ้านโนดะ (ในภาษาญี่ปุ่น)
| ด ค ก จังหวัดอิวาเตะ |
| --- | --- | --- |
โมริโอกะ (เมืองหลวง)
| นครศูนย์กลาง |  โมริโอกะ  |  |
| นคร |  คามาอิชิ  คิตากามิ  คูจิ  ทากิซาวะ  โทโนะ  นิโนเฮะ  มิยาโกะ  ริกูเซ็นตากาตะ  อิจิโนเซกิ  โอชู  โอฟูนาโตะ  ฮาจิมันไต  ฮานามากิ  |  |
| เมืองและหมู่บ้าน แบ่งตามอำเภอ |  อำเภอคามิเฮอิ โอตสึจิ  อำเภอคูโนเฮะ คารูไม  คูโนเฮะ  โนดะ  ฮิโรโนะ  อำเภอเคเซ็ง ซูมิตะ  อำเภอชิโมะเฮอิ ทาโนฮาตะ  ฟูได  ยามาดะ  อิวาอิซูมิ  อำเภอชิวะ ชิวะ  ยาฮาบะ  อำเภอนิชิอิวาอิ ฮิราอิซูมิ  อำเภอนิโนเฮะ อิจิโนเฮะ  อำเภอวางะ นิชิวางะ  อำเภออิซาวะ คาเนงาซากิ  อำเภออิวาเตะ คูซูมากิ  ชิซูกูอิชิ  อิวาเตะ  |  |
อ่าวโนดะ
ศาลาว่าการหมู่บ้านโนดะ
คณะเทคโนโลยีอุตสาหกรรม มหาวิทยาลัยนครพนม

| --- | --- |
Faculty of Industrial Technology, Nakhonphanom University
สถาปนา: พ.ศ. 2480
คณบดี: รองศาสตราจารย์ ดร.คำรณ สิระธนกุล
ที่อยู่: ที่ตั้ง 214 หมู่ 12 ตำบลหนองญาติ อำเภอเมืองนครพนม จังหวัดนครพนม 48000    ประเทศไทย
วารสาร: วารสารคณะเทคโนโลยีอุตสาหกรรม
สี:   สีน้ำเงิน
สถานปฏิบัติ: พื้นที่ตำบลหนองญาติ
เว็บไซต์: www.itech.npu.ac.th 
คณะเทคโนโลยีอุตสาหกรรม มหาวิทยาลัยนครพนม (อังกฤษ: Faculty of Industrial Technology, Nakhonphanom University) เป็น คณะวิชา สังกัดมหาวิทยาลัยนครพนม
ประวัติวิทยาลัย

คณะเทคโนโลยีอุตสาหกรรม มหาวิทยาลัยนครพนม ประกาศจัดตั้งเมื่อ พ.ศ.2480ในนามโรงเรียนช่างไม้นครพนม พ.ศ. 2503 เปลี่ยนชื่อเป็นโรงเรียนการช่างนครพนม ผลิตช่างฝีมือในโครงการ สปอ. พ.ศ. 2519 ยกฐานะเป็นวิทยาลัยอาชีวศึกษานครพนม (วันที่ 1 ตุลาคม พ.ศ. 2519) และเปลี่ยนชื่อเป็นวิทยาลัยเทคนิคนครพนม เมื่อวันที่ 31 มกราคม พ.ศ. 2522 มีเนื้อที่ทั้งหมด 506 ไร่ ซึ่งอยู่ห่างจากตัวเมืองเป็นระยะทาง 4 กิโลเมตร
หลักสูตร

| คณะเทคโนโลยีอุตสาหกรรม มหาวิทยาลัยนครพนม> ระดับประกาศนียบัตรวิชาชีพ | คณะเทคโนโลยีอุตสาหกรรม มหาวิทยาลัยนครพนม> ระดับประกาศนียบัตรวิชาชีพชั้นสูง | คณะเทคโนโลยีอุตสาหกรรม มหาวิทยาลัยนครพนม> ระดับปริญญาตรี |
| --- | --- | --- |
|  หลักสูตรอุสาหกรรม (ปวช.) สาขาวิชาเครื่องกล สาขางานยานยนต์  สาขาวิชาเครื่องมือกลและซ่อมบำรุง สาขางานเครื่องมือกล  สาขาวิชาโลหะการ สาขางานเชื่อมโลหะ  สาขาวิชาไฟฟ้ากำลัง สาขางานไฟฟ้ากำลัง  สาขาวิชาอิเล็กทรอนิกส์ สาขางานอิเล็กทรอนิกส์  สาขาวิชาการก่อสร้าง สาขางานก่อสร้าง  สาขาวิชาการก่อสร้าง สาขางานสถาปัตยกรรม  สาขาวิชาช่างยนต์ สาขางานยานยนต์  สาขาวิชาสถาปัตยกรรม สาขางานสถาปัตยกรรม หลักสูตรพาณิชยกรรม (ปวช.) สาขาวิชาการบัญชี สาขางานการบัญชี  สาขาวิชาการขาย สาขางานการตลาด  สาขาวิชาการเลขานุการ สาขางานการเลขานุการ  สาขาวิชาคอมพิวเตอร์ธุรกิจ สาขางานคอมพิวเตอร์ธุรกิจ  สาขาวิชาการจัดการสำนักงาน สาขางานการจัดการสำนักงาน หลักสูตรคหกรรม (ปวช.) สาขาวิชาคหกรรมศาสตร์ สาขางานธุรกิจคหกรรม หลักสูตรการท่องเที่ยวและอุตสาหกรรมบริการ (ปวช.) สาขาวิชาการโรงแรม สาขางานการโรงแรม |  หลักสูตรอุสาหกรรม (ปวส.) สาขาวิชาเครื่องกล เครื่องกลอุตสาหกรรม  สาขาวิชาเทคนิคการผลิต สาขางานเครื่องมือกล  สาขาวิชาเทคนิคโลหะ สาขางานเทคนิคการเชื่อมอุตสาหกรรม  สาขาวิชาเครื่องกล เทคนิคยานยนต์  สาขาวิชาไฟฟ้ากำลัง สาขางานติดตั้งไฟฟ้า  สาขาวิชาไฟฟ้ากำลัง สาขางานเครื่องทำความเย็นและปรับอากาศ  สาขาวิชาอิเล็กทรอนิกส์ สาขางานอิเล็กทรอนิกส์อุตสาหกรรม  สาขาวิชาอิเล็กทรอนิกส์ สาขางานเทคนิคคอมพิวเตอร์  สาขาวิชาการก่อสร้าง สาขางานเทคนิคการก่อสร้าง  สาขาวิชาเทคนิคสถาปัตยกรรม สาขางานเทคนิคสถาปัตยกรรม หลักสูตรบริหารธุรกิจ (ปวส.) สาขาวิชาการบัญชี สาขางานการบัญชี  สาขาวิชาการตลาด สาขางานการตลาด  สาขาวิชาการเลขานุการ สาขางานเลขานุการ  สาขาวิชาคอมพิวเตอร์ธุรกิจ สาขางานคอมพิวเตอร์ธุรกิจ หลักสูตรคหกรรม (ปวส.) สาขาวิชาการบริหารงานคหกรรมศาสตร์ สาขางานธุรกิจคหกรรม |  หลักสูตรอุตสาหกรรมศาสตรบัณฑิต (อส.บ.) 2 ปีต่อเนื่อง สาขาวิชาเทคโนโลยีเครื่องกล  สาขาวิชาเทคโนโลยีไฟฟ้าอุตสาหกรรม  สาขาวิชาเทคโนโลยีอุตสาหการ  สาขาวิชาวิศวกรรมอิเล็กทรอนิกส์และหุ่นยนต์ หลักสูตรวิทยาศาสตรบัณฑิต (วท.บ) 4 ปี / เทียบโอน •  สาขาวิชา เทคโนโลยีสถาปัตยกรรม  และการก่อสร้าง |
แหล่งข้อมูลอื่น

เว็บไซต์อย่างเป็นทางการของมหาวิทยาลัยนครพนม
เว๊บไซต์คณะเทคโนโลยีอุตสาหกรรม มหาวิทยาลัยนครพนม
ชาติลำชี

| ชาติลำชี |
| --- | --- |
กำกับ: รังสี ทัศนพยัคฆ์
เขียนบท: มหศักดิ์ สารากร (บทประพันธ์)
อำนวยการสร้าง: รุ่งสุริยาภาพยนตร์
นักแสดงนำ: มิตร ชัยบัญชา   เพชรา เชาวราษฎร์   ไพรวัลย์ ลูกเพชร   บุปผา สายชล   บรรจบ เจริญพร   ชินกร ไกรลาศ
ดนตรีประกอบ: ไพบูลย์ บุตรขัน   พีระ ตรีบุปผา
บริษัทผู้สร้าง: รุ่งสุริยาภาพยนตร์  
ผู้จัดจำหน่าย: รุ่งสุริยาภาพยนตร์
วันฉาย: 3 ตุลาคม พ.ศ. 2512
ประเทศ: ไทย
ภาษา: ไทย
ชาติลำชี ภาพยนตร์ไทยฟอร์มยักษ์จาก รุ่งสุริยาภาพยนตร์ ซึ่งสร้างจากบทประพันธ์ของ มหศักดิ์ สารากร อันเป็นนามปากกาของครูรังสี ทัศนพยัคฆ์ โดยครู รังสี ทัศนพยัคฆ์ เป็นผู้กำกับเอง ถ่ายทำด้วยฟิล์ม 16 มม. พากย์สด (ฉากเพลงถ่ายทำด้วยฟิล์ม 35 มม. เสียงในฟิล์ม) ออกฉายครั้งแรกเมื่อวันที่ 3 ตุลาคม พ.ศ. 2512 นำแสดงโดย มิตร ชัยบัญชา และ เพชรา เชาวราษฎร์
ในภาพยนตร์เรื่องนี้ครูรังสีได้ดึงนักร้องลูกทุ่งชื่อดังในยุคนั้นอาทิ ไพรวัลย์ ลูกเพชร , บุปผา สายชล , ชินกร ไกรลาศ และ บรรจบ เจริญพร มาร่วมแสดงโดยได้ครู ไพบูลย์ บุตรขัน และครู พีระ ตรีบุปผา พร้อมครูเพลงท่านอื่น ๆ มาทำเพลงประกอบโดยมีเพลง ชาติลำชี จากเสียงร้องของไพรวัลย์ ลูกเพชรเป็นเพลงเอกในภาพยนตร์ส่งผลให้ภาพยนตร์เรื่องนี้ประสบความสำเร็จอย่างสูงทำให้ครูรังสีตัดสินใจสร้าง มนต์รักลูกทุ่ง ในปีต่อมา
ใน พ.ศ. 2560 ทางโคลีเซี่ยมกรุ๊ปนำโดย พรพิมล มั่นฤทัย ได้หยิบภาพยนตร์เรื่องนี้กลับมาปัดฝุ่นสร้างใหม่อีกครั้งโดยได้มีการบวงสรวงเปิดกล้องละครเรื่องนี้ที่หน้า บริษัท โคลีเซี่ยม อินเตอร์ กรุ๊ป จำกัด เมื่อวันที่ 5 มิถุนายน พ.ศ. 2560 กำกับการแสดงโดย ชัชวาลย์ คล้องช้าง และนำแสดงโดยหลุยส์ เฮส อัญรินทร์ ธีราธนันพัฒน์ ธนากร ศรีบรรจง และ พัชญา เพียรเสมอ ออกอากาศตอนแรกวันพุธที่ 14 มีนาคม พ.ศ. 2561 และตอนสุดท้ายวันพุธที่ 25 เมษายน พ.ศ. 2561 ต่อจากละครเรื่อง มือปราบเหยี่ยวดำ มีเรตติ้งทั่วประเทศตอนแรกอยู่ที่ 3.6 ส่วนเรตติ้งตอนจบซึ่งมีเรตติ้งสูงสุด อยู่ที 6.011
ทีวีพูล วิจารณ์ละครฉบับนี้ว่า "มันครบรส ที่ผสมลีลาความสนุกสนานเฮฮาได้อย่างกลมกล่อม สอดแทรกวัฒนธรรมและกลิ่นอายของชาวอีสานได้อย่างสวยงามและน่าประทับใจ"
นักแสดง

| ชาติลำชี |
| --- | --- |
ประเภท: แอ็กชั่น คอมเมดี้ เพลง
สร้างโดย: บริษัท โคลีเซี่ยม อินเตอร์กรุ๊ป จำกัด
เขียนโดย: มหศักดิ์ สารากร (บทประพันธ์)
กำกับโดย: ชัชวาลย์ คล้องช้าง
แสดงนำ: หลุยส์ เฮส อัญรินทร์ ธีราธนันพัฒน์ ธนากร ศรีบรรจง พัชญา เพียรเสมอ ฐปนัท สัตยานุรักษ์
ภาษาต้นฉบับ: ไทย
จำนวนตอน: 13 ตอน
การผลิต
ผู้อำนวยการสร้าง: พรพิมล มั่นฤทัย
สถานที่ถ่ายทำ: ประเทศไทย
ความยาวตอน: 130 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 14 มีนาคม พ.ศ. 2561 – 25 เมษายน พ.ศ. 2561
นักแสดง > รายชื่อนักแสดง

หลุยส์ เฮส รับบท ชาติ ลำชี
อัญรินทร์ ธีราธนันพัฒน์ รับบท แพทย์หญิง สาลินี วิรุณรอง
ธนากร ศรีบรรจง รับบท ไพร คนเพลง
พัชญา เพียรเสมอ รับบท บัวหลวง
ธีรภัทร์ สุวรรณดี รับบท ป๋องบวมเป่ง
ฐปนัท สัตยานุรักษ์ รับบท พันเอก นภา
ชญาภา พงศ์สุภาชาคริต รับบท สุกี้
ภูธฤทธิ์ พรหมบันดาล รับบท เล็งกี่
ไอศูรย์ ไมดาน รับบท เสี่ยประทวน
เอกพันธ์ บรรลือฤทธิ์ รับบท กำนันบุญ / เสือโบก
ภูริวัชร์ ธีระชาติ รับบท หมอเอกพงษ์
นึกคิด บุญทอง รับบท พลโท สุริยัน
เจจินตัย อันติมานนท์ รับบท ปั๋ง
จ๊อบ แมนจู รับบท หาร
มนตรี แสงมณี รับบท คูน
เกวลี ศรีกาญ รับบท โพธิ์แก้ว
คมกฤษณ์ ดวงสุวรรณ์ รับบท วิโรจน์
ปนัดดา โกมารทัต รับบท แม่พลอย
นาท ภูวนัย รับบท ศุภชัย
ราตรี วิทวัส รับบท วิไลพร
กันตา ดานาว รับบท ชลัย
พัฒนศักดิ์ พงษ์พันธุ์ รับบท เสือพราน
ชลธิชา อิ่มจรรยา รับบท ตุ๊กตา
กฤษฏีพล สุทธิหิรัญ
วีรยุทธิ์ นานช้า รับบท สารวัตรเข้ม
วินรวีร์ ใหญ่เสมอ รับบท จ่าเทพ
ธนัท ฉิมท้วม รับบท ดาบยิ้ม
ทรงพล คล้ายพงษ์พันธ์ รับบท ดาบดิ๊บ
ชูษี เชิญยิ้ม รับบท จ่าโต๊ะ
ณัทธมนกาญจน์ ศรีนิกรโชติ รับบท เจ๊หมา
เบคิท ฤทธิ์ รับบท เจิด
ปรีชา เกตุคำ รับบท หวัน
ยอดชาย เมฆสุวรรณ รับบท หลวงพ่อสุก
เผ่าไท พรพิสิฐ
ด.ญ.นราภรณ์ ทองจรัส รับบท บัวหลวง (ตอนเด็ก)
แหล่งข้อมูลอื่น

เรื่องย่อละครชาติลำชี | ช่อง 7
เรื่องย่อละครชาติลำชี | Bugaboo.TV
ชาติลำชี (2018) ที่สยามโซน
กระทรวงทหารเรือ

| ภาพรวมหน่วยงาน |
| --- | --- |
ก่อตั้ง: 11 ธันวาคม พ.ศ. 2453
ยุบเลิก: 8 พฤศจิกายน พ.ศ. 2474
เขตอำนาจ: ประเทศสยาม
สำนักงานใหญ่: จังหวัดพระนคร ประเทศสยาม
กระทรวงทหารเรือ เป็นอดีตหน่วยงานราชการระดับกระทรวงของไทย จัดตั้งขึ้นเมื่อวันที่ 11 ธันวาคม พ.ศ. 2453 ในช่วงต้นรัชสมัยพระบาทสมเด็จพระมงกุฎเกล้าเจ้าอยู่หัว โดยมีหน้าที่รับผิดชอบดูแลรักษาผลประโยชน์ของชาติทางทะเล โดยมีพระบรมราชโองการโปรดเกล้าฯ ให้ยกกรมทหารเรือซึ่งในขณะนั้นมีพลเรือโทสมเด็จพระเจ้าน้องยาเธอ เจ้าฟ้าบริพัตรสุขุมพันธุ์ กรมขุนนครสวรรค์วรพินิต เป็นผู้บัญชาการกรมขึ้นเป็นกระทรวง ทำให้กรมขุนนครสวรรค์วรพินิตทรงเป็นองค์ปฐมเสนาบดีกระทรวงทหารเรือ
ในคราวเดียวกันได้โปรดเกล้าฯ ให้ยุบเลิกกรมยุทธนาธิการเสียแล้วรวมเข้ากับกระทรวงกลาโหม พร้อมกับให้เสนาบดีกระทรวงกลาโหมทำหน้าที่เป็นผู้บัญชาการทหารบก โดยโปรดเกล้าฯ ให้พลเอกพระเจ้าพี่ยาเธอ พระองค์เจ้าจิระประวัติวรเดช กรมหมื่นนครไชยศรีสุรเดช ผู้บัญชาการกรมยุทธนาธิการ เป็นเสนาบดีกระทรวงกลาโหมแทนพลเอกสมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระภาณุพันธุวงศ์วรเดช ซึ่งโปรดเกล้าฯให้เป็นจเรทัพบก ในคราวนี้ยังได้โปรดเกล้าฯ ให้จัดตั้งสภาป้องกันราชอาณาจักรที่ได้เป็นต้นแบบของสภาความมั่นคงแห่งชาติในเวลาต่อมา
ส่วนสาเหตุการตั้งกระทรวงทหารเรือเกิดขึ้นจากการที่พระบาทสมเด็จพระมงกุฎเกล้าเจ้าอยู่หัวทรงมีพระราชดำริว่าการปกครองและการฝึกทหารเป็นระเบียบแบบแผนเรียบร้อย สมควรที่จะยกขึ้นเป็นกระทรวงที่มีเสนาบดีดูแล แต่ในเวลาต่อมาด้วยสภาพเศรษฐกิจของสยามในรัชสมัยของพระบาทสมเด็จพระปกเกล้าเจ้าอยู่หัวไม่สู้จะดีนักอันเป็นผลมาจากสงครามโลกครั้งที่หนึ่ง ทำให้พระองค์มีพระราชดำริว่าสมควรที่จะรวมกิจการทหารบกและทหารเรือเข้าด้วยกันเพื่อเป็นการประหยัดงบประมาณและเพื่อให้กิจการป้องกันพระราชอาณาจักรประสานกันดีขึ้นตามสมควรแก่กาลสมัยจึงได้มีพระบรมราชโองการโปรดเกล้าฯ ให้ยุบเลิกกระทรวงทหารเรือและรวมเข้ากับกระทรวงกลาโหมเมื่อวันที่ 8 พฤศจิกายน พ.ศ. 2474 โดยมีพลเรือเอกพระเจ้าพี่ยาเธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร เป็นเสนาบดีกระทรวงทหารเรือพระองค์สุดท้าย ปัจจุบันกิจการของกระทรวงทหารเรือส่วนใหญ่ขึ้นกับกองทัพเรือไทย
รายพระนามเสนาบดีกระทรวงทหารเรือ

| 0 | 1 | 2 | 3 | 4 |
| --- | --- | --- | --- | --- |
| ลำดับ  (สมัย)  | รูป | รายพระนาม | เริ่มวาระ | สิ้นสุดวาระ |
| 1 |  | สมเด็จพระเจ้าน้องยาเธอ เจ้าฟ้าบริพัตรสุขุมพันธุ์ กรมหลวงนครสวรรค์วรพินิต | 11 ธันวาคม 2453 | 18 มิถุนายน 2463 |
กำกับราชการกระทรวงทหารเรือ
| – |  | สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช | 19 มิถุนายน 2463 |  |
ผู้ทำการแทนเสนาบดีกระทรวงทหารเรือ
| – |  | หม่อมเจ้าตุ้ม สนิทวงศ์ |  | 12 ตุลาคม 2465 |
| – |  | พระเจ้าพี่ยาเธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ | 13 ตุลาคม 2465 |  |
ดูเพิ่ม

กองทัพเรือไทย
ไพรด์ไฟต์ติงแชมเปียนชิพ

| --- | --- |

ประเภท: บริษัทเอกชน
อุตสาหกรรม: สมาคมศิลปะการต่อสู้แบบผสมผสาน
ก่อตั้ง: โตเกียว, ประเทศญี่ปุ่น (ค.ศ. 1997 (1997))
ผู้ก่อตั้ง: Nobuyuki Sakakibara 
เลิกกิจการ: 4 ตุลาคม ค.ศ. 2007 (2007-10-04)
สาเหตุ: ควบรวมกิจการกับอัลติเมทไฟต์ติงแชมเปียนชิพ
ถัดไป: อัลติเมทไฟต์ติงแชมเปียนชิพ
สำนักงานใหญ่: โตเกียว, ประเทศญี่ปุ่น
เจ้าของ: บริษัท ซัฟฟา จำกัด
เว็บไซต์: http://www.pridefc.com/
ไพรด์ไฟต์ติงแชมเปียนชิพ (อังกฤษ: Pride Fighting Championships) หรือเรียกอีกชื่อหนึ่งว่า ไพรด์ หรือ ไพรด์ เอฟซี เป็นสมาคมเกี่ยวกับ ศิลปะการต่อสู้แบบผสมผสานในประเทศญี่ปุ่น จัดขึ้นครั้งแรกที่โตเกียวโดม ในวันที่ 11 ตุลาคม ค.ศ. 1997 ไพรด์ ได้จัดขึ้นกว่า 60 ครั้งในเหตุการณ์ศิลปะการต่อสู้แบบผสมผสาน และกระจายไปประมาณ 40 ประเทศทั่วโลก ไพรด์ได้จัดเหตุการณ์ที่ใหญ่ที่สุดอยู่ในบันทึกของผู้ชมกว่า 70,000 คนที่อยู่ในไพรด์ และเค-วัน ร่วมผลิต, ช็อคเวฟ/ไดนาไมค์ ที่จัดขึ้นในสิงหาคม ค.ศ. 2002 รวมทั้งบันทึกผู้ชมกว่า 67,450 คนใน Pride Final Conflict ในปี ค.ศ. 2003
เดือนมีนาคม พ.ศ. 2550 ไพรด์ไฟต์ติงแชมเปียนชิพได้ปิดกิจการลง โดยขายกิจการให้กับ Lorenzo Fertitta และFrank Fertitta III เจ้าของร่วมของบริษัท ซัฟฟา จำกัด เพื่อควบรวมกิจการกับอัลติเมทไฟต์ติงแชมเปียนชิพ
แหล่งข้อมูลอื่น

Pride FC's official English website เก็บถาวร 2007-10-25 ที่ เวย์แบ็กแมชชีน
Pride FC's official Japanese website เก็บถาวร 2007-10-23 ที่ เวย์แบ็กแมชชีน
Pride FC's official Korean website เก็บถาวร 2006-08-30 ที่ เวย์แบ็กแมชชีน
PRIDE Title Histories
Extract on Pride Yakuza Background from Toshiro Igari Book - "Gekkitotsu"
Article in "The Australian" newspaper on Pride Yakuza background
คุณชาย

| คุณชาย |
| --- | --- |

ประเภท: ดราม่า โรแมนติก แฟนตาซี
สร้างโดย: เดอะ วัน เอ็นเตอร์ไพรส์ 
เค้าโครงจาก: วาทินีย์ โอฬาร์กร
เขียนโดย: ชวนนท์ สารพัฒน์  วรรณถวิล สุขน้อย  ธนานันต์ คำศรี
กำกับโดย: วรวิทย์ ขัตติยโยธิน
แสดงนำ: ธนภัทร กาวิละ กฤษกร กนกธร ศักดิ์สิทธิ์ แท่งทอง ปิยธิดา มิตรธีรโรจน์ ปานวาด เหมมณี คามิลล่า กิตติวัฒน์ รชตะ หัมพานนท์ มยุริญ ผ่องผุดพันธ์ สมชาย เข็มกลัด รฐา โพธิ์งาม ไปรมา รัชตะ
ดนตรีแก่นเรื่องเปิด: แค่มองว่าเรารักกันก็พอ - ศรัณยู วินัยพานิช
ดนตรีแก่นเรื่องปิด: รักแท้ - ชวรินทร์ เพริศพิริยะวงศ์
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 17 ตอน
การผลิต
ผู้อำนวยการสร้าง: ถกลเกียรติ วีรวรรณ   นิพนธ์ ผิวเณร
ความยาวตอน: 90 นาที
ออกอากาศ
เครือข่าย: ช่องวัน 31
ออกอากาศ: 3 ตุลาคม พ.ศ. 2565 – 28 พฤศจิกายน พ.ศ. 2565
คุณชาย (อังกฤษ: To Sir, With Love) เป็นละครโทรทัศน์ในปี 2565 แนวพีเรียด ดราม่า ผลิตโดย เดอะ วัน เอ็นเตอร์ไพรส์ เค้าโครงเรื่องโดย วาทินีย์ โอฬาร์กร เขียนโดย ชวนนท์ สารพัฒน์, วรรณถวิล สุขน้อย, ธนานันต์ คำศรี นำแสดงโดย ธนภัทร กาวิละ, กฤษกร กนกธร, รชตะ หัมพานนท์, คามิลล่า กิตติวัฒน์, ศักดิ์สิทธิ์ แท่งทอง, ปิยธิดา มิตรธีรโรจน์, ปานวาด เหมมณี, มยุริญ ผ่องผุดพันธ์, สมชาย เข็มกลัด, รฐา โพธิ์งาม และ ไปรมา รัชตะ
กำกับการแสดงโดย วรวิทย์ ขัตติยโยธิน
ละครกล่าวถึงสภาพสังคมในปี พ.ศ. 2474 ที่สังคมไม่ยอมรับการมีตัวตนหรือบทบาทของบุคคลรักร่วมเพศ ถูกปิดกั้นในสังคมจีนภายใต้คำว่า ต้วนซิ่ว (断袖)